laion/Wikipedia-Exotic huggingface dataset:
ოქროსოფლის მაცხოვრის ეკლესია

ოქროსოფლის მაცხოვრის ეკლესია — ეკლესია ქარელის მუნიციპალიტეტი სოფელ ოქროსოფელში. მდებარეობს სოფლის ჩრდილო-დასავლეთით დაახლოებით 1 კილომეტრზე, ძველ სასაფლაოზე, ნასოფლარ ცუქითის (სუქითი) ტერიტორიაზე. სტილისტური ნიშნებით IX-X საუკუნეებით თარიღდება. ეკლესია დარბაზულია (12,2 X 6,9 მ), ნაგებია სხვადასხვა ზომის ცუდად დამუშავებული ქვიშაქვით, გამოყენებულია შირიმიც. შიგნიდან თაღოვანი, გარედან არქიტრავული შესასვლელი სამხრეთითაა. ჩრდილოეთის კარით ეკლესია ჩრდილოეთის მინაშენს უკავშირდებოდა. ნახევარწრიული აფსიდის ღერძზე თაღოვანი სარკმელია, მის ორივე მხარეს - თითო სწორკუთხა ნიში. ასეთივე თითო ნიშია გრძივი კედლების აღმოსავლეთ მონაკვეთში. სამხრეთ სარკმელი გადახურულია ბრტყელი ქვით. დარბაზის გრძივ კედლებზე თითო ორსაფეხურიანი პილასტრია, მის პირველ საფეხურს კედლის დეკორატიული თაღები ეყრდნობა, მეორეს - კამარის საბჯენი თაღი. იმპოსტების პროფილი შედგენილია თაროსა და დახრილი სიბრტყისაგან. დასავლეთ კედლის კუთხეებში, კამარის ქუსლის დონეზე, ბრტყელი კრონშტაინებია, რომლებსაც კედლის დეკორატიული თაღი ეყრდნობოდა. ეკლესიის კედლის მონაკვეთები მოგვიანებით შეულესავთ და მოუხატავთ. საკურთხევლის სარკმლის ერთ გვერდზე, სამხრეთით შემორჩენილია გვიანდელი ფეოდალური ხანის მოხატულობა - ცხენზე ამხედრებული წმ. მეომარი გველეშაპს კლავს. წმინდანი პირით სარკმლისკენაა მიბრუნებული. თანმხლები ასომთავრული წარწერა დაზიანებულია. კომპოზიცია მოჩარჩოებულია მოწითალო-ყავისფერი ხაზით. ფონი მონაცრისფრო-თეთრია. წმინდანის სხეული არაპროპორციულია. მხატვრობისათვის დამახასიათებელია ფერთა ძუნწად გამოყენება (თეთრი, მონაცრისფრო-თეთრი, შავი მოწითალო-ყავისფერი). შესრულების უკიდურესად გამარტივებული მანერით, ხაზოვანი დამუშავებით მხატვრობა ხალხური ხასიათის ნიმუშებს უკავშირდება. მოხატული ყოფილა კედლის მონაკვეთი სარკმლის მეორე გვერდზეც , ჩრდილოეთით. სავარაუდოა, რომ საკურთხეველში წარმოდგენილი იყო ფეოდალური ხანის ქართული ეკლესიის მოხატულობისათვის დამახასიათებელი ჰერალდიკური კომპოზიცია (პირით ერთმანეთისაკენ მიბრუნებული ორი ცხენოსანი წმ. მეომარი, რომელთაგან ერთი გველეშაპს კლავს, ხოლო მეორე - მეფეს). ფასადები დასრულებული იყო თაროსებრი ლავგარდნით. ეკლესიის ჩრდილოეთით და დასავლეთით მიშენებული სათავსები მთლიანად დანგრეულია (არ ხერხდება გეგმის დადგენა). საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 383-384.
მაიკლ პიტერ ბალზარი

მაიკლ პიტერ ბალზარი (ინგლ. Michael Peter Balzary; დ. 16 ოქტომბერი, 1962), უფრო მეტად ცნობილი სასცენო სახელით ფლი - ავსტრალიელი ბას-გიტარისტი, მესაყვირე და მსახიობი. იგი უკრავს ბას-გიტარაზე ჯგუფში Red Hot Chili Peppers. მისი დაკვრის სტილი არაერთგვაროვანია, აგრესიული სლეპ-პარტიებიდან — უფრო მელოდიურ სტილისტიკამდე. იგი ასევე თანამშრომლობდა და თანამშრომლობს ჯგუფებთან Jane's Addiction, მარს ვოლტა, Atoms for Peace (ტომ იორკის პროექტი. იგი აგრეთვე უკრავდა ალანის მორისეტის, ზიგი მარლისა და სლეშის საკონცერტო ბენდებში. მისი ოჯახი 1967 წელს გადავიდა ამერიკაში საცხოვრებლად. მაიკლი ბავშვობიდანვე დაინტერესდა მუსიკით. ჯერ დასარტყამებზე უკრავდა. შემდეგ საყვირზე. მან ასევე დაიწყო დაკვრა ლოს ანჯელესის ახალგაზრდულ ფილარმონიულ ორკესტრში. მას თავდაპირველად ჯაზ მუსიკოსობა სურდა, თუმცა შეეცვალა წარმოდგენა მას შემდეგ, რაც ჰილელ სლოვაკმა მას მოასმენინა ლედ ზეპელინი, ჯიმი ჰენდრიქსი და ჯგუფი ქისი (Kiss). 17 წლის ასაკში მაიკლი შეხვდა ენტონი კიდისს, რომელთანაც 1983 წელს შექმნა ჯგუფი Red Hot Chili Peppers. მანამდე მან რამდენიმე სხვა ჯგუფშიც სცადა ბედი. როკ მუსიკის ასპარეზზე ფლი ერთ-ერთ ნიჭიერ ბასისტად არის აღიარებული. იგი დღემდე უკრავს საყვირზე. Red Hot Chili Peppers-ის შემოქმედებაში საყვირის სექციებს იგი ასრულებს. როგორც მესაყვირეს, მას ასევე სხვადასხვა ჯგუფებთანაც უმუშავია, მაგალითად, ნირვანასთან ერთად „Smells Like Teen Spirit“-ის შესრულებისას, 1993 წელს (ბრაზილიურ ფესტივალზე). 2001 წელს ფლიმ ლოს ანჯელესში დააარსა საკუთარი მუსიკალური სკოლა Silverlake Conservatory of Music. ფლის სტილზე ძირითადი გავლენა იქონიეს ბუტსი კოლინზმა, ფანკ მუსიკამ და ადრეულმა პანკ-ჯგუფებმა (მაგ. Black Flag). Apter, Jeff (2004). Fornication: The Red Hot Chili Peppers Story. Omnibus Press. ISBN 1-84449-381-4.  Kiedis, Anthony (2004). Scar Tissue. Hyperion. ISBN 1-4013-0101-0.  შეგიძლიათ იხილოთ მედიაფაილები თემაზე „მაიკლ პიტერ ბალზარი“ ვიკისაწყობში. მაიკლ პიტერ ბალზარი კინოფილმების ინტერნეტ-მონაცემთა ბაზაში Red Hot Chili Peppers-ის ოფიციალური საიტი სილვერლეიკის მუსიკალური კონსერვატორია დაარქივებული 2017-02-20 საიტზე Wayback Machine. ფლი საიტზე „Crowdrise“ დაარქივებული 2012-06-27 საიტზე Wayback Machine.
კვინტესენცია

კვინტესენცია (ინგლ. quinta essentia — „მეხუთე არსი“) — რისამე საფუძველი, არსი. კვინტესენცია — ანტიკურ და შუა საუკუნეების სქოლასტიკურ ფილოსოფიაში: რაღაც მეხუთე ელემენტი (სტიქია), რომელიც უპირისპირდებოდა დანარჩენ ელემენტებს (წყალს, მიწას, ცეცხლსა და ჰაერს) და ითვლებოდა ნივთთა არსად. ვიქსიკონში განმარტებულია სიტყვა: კვინტესენცია კვინტესენცია (გადატანითი მნიშვნელობით) — ექსტრაქტი, ყველაზე მთავარი, ყველაზე მნიშვნელოვანი, ყველაზე უფრო არსებითი. კვინტესენცია თანამედროვე კოსმოლოგიაში — ბნელი ენერგიის ერთ-ერთი მოდელი. ↑ უცხო სიტყვათა ლექსიკონი ↑ დსე
ვოლხოვი (ქალაქი)

ვოლხოვი (რუს. Волхов) — ქალაქი (1933 წლიდან) რუსეთში, ლენინგრადის ოლქში, ვოლხოვის რაიონის ადმინისტრაციული ცენტრი. 2010 წლის 14 ოქტომბრის მონაცემებით ქალაქში 47 182 ადამიანი ცხოვრობდა. ქალაქი მდებარეობს მდინარე ვოლხოვის ნაპირას, ვოლხოვის დაბლობზე, სანქტ-პეტერბურგიდან აღმოსავლეთით 122 კილომეტრში. ქალაქი იყოფა ორ ნაწილად: პირველი ვოლხოვი, მდებარეობს ვოლხოვის მარცხენა ნაპირზე და მეორე ვოლხოვი, მდებარეობს ვოლხოვის მარჯვენა ნაპირზე. ვოლხოვოს განვითარება დაკავშირებულია ვოლხოვის ჰიდროელექტროსადგურთან, რომელიც 1918 -1926 აშენდა და იყო რუსეთის ერთ-ერთი პირველი ყველაზე მსხვილი ჰიდროელექტროსადგური. 1925 წლის 15 მაისს დასახლებას მიენიჭა დაბის სტატუსი. 1929 ვოლხოვის ჰიდროელექტოსადგურის სიახლოვეს აშენდა რუსეთში პირველი ალუმინის ქარხანა. ქალაქი 1970 წელს დააჯილდოვეს ოქტომბრის რევოლუციის ორდენით. მუშიოენი, ნორვეგია იარვენპაია, ფინეთი სუნდსვალი, შვედეთი ვოლხოვის რაიონის ოფიციალური საიტი ვოლხოვის ადმინისტრაციის საიტი დაარქივებული 2010-03-24 საიტზე Wayback Machine. ↑ Система «Налоговая справка». Справочник почтовых индексов. Волхов (город). ლენინგრადის ოლქი ქალაქები: ბოქსიტოგორსკი  • ვოლოსოვო  • ვოლხოვი  • ვსევოლოჟსკი  • ვიბორგი  • ვისოცკი  • გატჩინა  • ივანგოროდი  • კამენოგორსკი  • კინგისეპი • კირიში  • კიროვსკი  • კომუნარი  • ლოდეინოე-პოლე • ლუგა  • ლიუბანი  • ნიკოლსკოე  • ახალი ლადოგი  • ოტრადნოე  • პიკალიოვო  • პოდპოროჟიე  • პრიმორსკი  • პრიოზერსკი  • სვეტოგორსკი  • სერტოლოვო  • სლანცი  • სოსნოვი-ბორი  • სიასტროი  • ტიხვინი  • ტოსნო  • შლისელბურგი ადმინისტრაციულ-ტერიტორიული დაყოფა: რაიონები: ბოქსიტოგორსკი  • ვოლოსოვი  • ვოლხოვი  • ვსევოლოჟსკი  • ვიბორგი  • გატჩინი  • კინგისეპი  • კირიში  • კიროვსკი  • ლოდეინოპოლე  • ლომონოსოვი  • ლუგი  • პოდპოროჟიე  • პრიოზერსკი  • სლანცი  • ტიხვინი  • ტოსნო სტატია: გეოგრაფია | გერბი | ჰიმნი | ისტორია | მოსახლეობა | ადმინისტრაციულ-ტერიტორიული დაყოფა | დროშა
ქარი (სინგლი)

ქარი — ანსამბლ ვია 75-ის სინგლი. გამოიცა 1981 წელს. შეტანილია 4 სიმღერა. ↑ http://sssrviapesni.narod.ru/via75disk.html ვ
ტირიფები (სინგლი)

ტირიფები — ანსამბლ ვია 75-ის სინგლი. გამოიცა 1982 წელს. შეტანილია 3 სიმღერა. ციხისძირი (მუსიკა: ზურა მანაგაძე, ტექსტი: ჯემალ ქათამაძე) ექსპრომტი (მუსიკა: ოთარ რამიშვილი, ტექსტი: შოთა ნიშნიანიძე) ტირიფები (მუსიკა: ზურა მანაგაძე, ტექსტი: ლია ჭიღლაძე) ↑ http://sssrviapesni.narod.ru/via75disk.html
ნუგზარ ერგემლიძის სიმღერები

ნუგზარ ერგემლიძის სიმღერები — ანსამბლ ვია 75-ის სინგლი. გამოიცა 1982 წელს. შეტანილია 3 სიმღერა. შეტანილია მომღერალ ნუგზარ ერგემლიძის ავტორობით დაწერილი სიმღერები. სადღაც პირველი სიყვარული ფოთოლცვენა ↑ http://sssrviapesni.narod.ru/via75disk.html
ცენტრალური კალიმანტანი

ცენტრალური კალიმანტანი (ინდონ. Kalimantan Tengah) — პროვინცია ინდონეზიაში. მდებარეობს კუნძულ ბორნეოზე. პროვინციული დედაქალაქია პალანკარაია. 2010 წლის მონაცემებით, პროვინციის მოსახლეობა 2,2 მლნ ადამიანს შეადგენს. 1990–2000 წლებში მოსახლეობის ზრდის წლიური კოეფიციენტი 3 % იყო, რაც ერთ–ერთი ყველაზე მაღალი მაჩვენებელია ამ პერიოდის ინდონეზიაში. მომდევნო დეკადაში წლიურმა ზრდამ 1,8 % შეადგინა. პროვინცია ძირითადად დასახლებულია აბორიგენი ხალხით — დაიაკებით. ინდონეზიის პროვინციები (ინდონეზიური) ოფიციალური ვებ-გვერდი ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 Central Kalimantan Province Administrative Division Data and Code 2015 <a href="https://wikidata.org/wiki/Track:Q23899294"></a> ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ 3.0 3.1 Central Bureau of Statistics: Census 2010, retrieved 17 January 2011 (ინდონეზიური)
აფრო-კუბური რიტმები (კასეტა)

აფრო-კუბური რიტმები — ანსამბლ ვია 75-ის კომპაქტ-კასეტა. გამოიცა 1980 წელს. კასეტაში შესულია 1979 წელს იალტაში ჩატარებული საკავშირო სიმღერების კონკურსზე „Ялта-79“ შესრულებული კომპოზიციაები. დისკოგრაფია
ცენტრალური სულავესი

ცენტრალური სულავესი (ინდონ. Sulawesi Tengah) — პროვინცია ინდონეზიაში. მდებარეობს კუნძულ სულავესის ცენტრში. შეიქმნა 1964 წლის 13 აპრილს. პროვინციის ფართობი 61 841,29 კმ²–ია. ჩრდილოეთით ესაზღვრება გორონტალოს პროვინცია, სამხრეთით — დასავლეთ სულავესის, სამხრეთ სულავესისა და სამხრეთ-აღმოსავლეთ სულავესის პროვინციები, აღმოსავლეთით — მოლუკის კუნძულები, დასავლეთით კი მაკასარის სრუტე. პროვინცია დაყოფილია ათ სარეგენტოდ და ერთ დამოუკიდებელ ქალაქად (პალუ). 2010 წლის მონაცემებით, მოსახლეობა 2 633 420 ადამიანს შეადგენს. ინდონეზიის პროვინციები (ინდონეზიური) ოფიციალური ვებ-გვერდი დაარქივებული 2015-01-19 საიტზე Wayback Machine. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 Central Sulawesi Province Administrative Division Data and Code 2015 <a href="https://wikidata.org/wiki/Track:Q23899300"></a> ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ Central Bureau of Statistics: Census 2010, retrieved 17 January 2011 (ინდონეზიური) ↑ [1] დაარქივებული 2012-04-25 საიტზე Wayback Machine. , Statistics Indonesia
პოპური იშხნელების თემაზე

პოპური იშხნელების თემაზე — ანსამბლ ვია 75-ის რიგით მეორე კომპაქტ-კასეტა. გამოიცა 1980 წელს. კასეტაში შესულია ანსამბლის პოპულარული კომპოზიციები. დისკოგრაფია
აღმოსავლეთი იავა

აღმოსავლეთი იავა (ინდონ. Jawa Timur) — პროვინცია ინდონეზიაში. მდებარეობს კუნძლ იავის აღმოსავლეთ ნაწილში და ასევე მოიცავს ახლომდებარე კუნძულ მადურასა და მასელემბუს კუნძულებს. დასავლეთით ესაზღვრება ცენტრალური იავის პროვინცია. პროვინციული დედაქალაქია სურაბაია — ინდონეზიის მეორე უდიდესი ქალაქი, მთავარი სამრეწველო ცენტრი და პორტი. 2010 წლის მონაცემებით, მოსახლეობა შეადგენს 37 476 011 ადამიანს. ძირითადი რელიგიებია ინდუიზმი და ბუდიზმი, იმატებს ისლამის წილიც. ადმინისტრაციულად პროვინცია 29 სარეგენტოდ იყოფა. ინდონეზიის პროვინციები (ინდონეზიური) ოფიციალური ვებ-გვერდი დაარქივებული 2019-08-06 საიტზე Wayback Machine. ↑ http://jatimprov.go.id/read/sekilas-jawa-timur/sekilas-jawa-timur ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 2.22 2.23 2.24 2.25 2.26 2.27 2.28 2.29 2.30 2.31 2.32 2.33 2.34 2.35 2.36 2.37 East Java Province Administrative Division Data and Code 2015 <a href="https://wikidata.org/wiki/Track:Q23895078"></a> ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 3.16 3.17 3.18 3.19 3.20 3.21 3.22 3.23 3.24 3.25 3.26 3.27 3.28 3.29 3.30 3.31 3.32 3.33 3.34 3.35 3.36 3.37 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ Central Bureau of Statistics: Census 2010, retrieved 17 January 2011 (ინდონეზიური)
საუკეთესო სიმღერები (ვია 75-ის ალბომი)

საუკეთესო სიმღერები — ანსამბლ ვია 75-ის ალბომი. გამოვიდა 2011 წელს. წარმოადგენს საუკეთესო სიმღერების კრებულს. დისკოგრაფია
რაჭის მიწისძვრა

რაჭის მიწისძვრა — 1991 წლის მიწისძვრა რაჭაში (საქართველო). 1991 წლის 29 აპრილს 9 სთ-სა და 12 წუთზე გრინვიჩის დროით მოხდა მიწისძვრა. მიწისძვრის მაგნიტუდა იყო 6.9, ხოლო ინტენსივობა ეპიცენტრში - 9 ბალი. მიწისძვრის ეპიცენტრი რაჭისა და იმერეთის მაღალმთიან სოფლებში მდებარეობდა. მიწისძვრის ჰიპოცენტრი იყო ღრმაკეროვანი (17 კმ.) მისი ეფექტი დედამიწის ზედაპირზე 8-9 ბალით განისაზღვრა. მიწისძვრამ დააზიანა 46,000 შენობა. მსხვერპლი 114-270 ადამიანი იყო. ზარალი მაშინდელი კურსით 100 მლნ. მანეთს აჭარბებდა. განმეორებითი ბიძგები რამდენიმე თვე მეორდებოდა, მათ შორის ყველაზე ძლიერი 1992 წლის 23 ოქტომბერს, ბარისახოში დაფიქსირდა, მაგნიტუდით 6.4 მიწისძვრას მოჰყვა დიდი რაოდენობით აფთერშოკები. მათგან ზოგიერთი იყო საკმაოდ ძლიერი და დამატებითი ნგრევა და მსხვერპლი გამოიწვია. რაჭის მიწისძვრიდან წელიწადნახევრის შემდეგ 1992 წლის ოქტომბერში მოხდა ძლიერი მიწისძვრა მაგნიტუდა 6.5, ხოლო ინტენსივობა ეპიცენტრში 8 ბალი იყო. ეპიცენტრი ბარისახოსთან მდებარეობდა. ილიას სახელმწიფო უნივერსიტეტის სეისმური მონიტორინგის ცენტრის საიტი დაარქივებული 2012-10-28 საიტზე Wayback Machine.
სუქითის სამების ეკლესია

სუქითის სამების ეკლესია — ეკლესია ქარელის მუნიციპალიტეტის სოფელ სუქითში. მდებარეობს სოფლის ჩრდილოეთით დაახლოებით 300-400 მეტრზე, სასაფლაოზე. სტილისტური ნიშნებით თარიღდება IX-X საუკუნეებით. ეკლესია დარბაზულია (12 X 7 მ), ნაგებია უხეშად დამუშავებული ქვიშაქვით, ლავგარდანი და იმპოსტები სუფთა გათლილი ქვიშაქვისაა. შესასვლელი მხოლოდ ჩრდილოეთით შემორჩა. სავარაუდოა, რომ სამხრეთის კედლის დასავლეთ ნაწილშიც იყო. ნახევარწრიული აფსიდის ღერძზე ვიწრო თაღოვანი სარკმელი იყო. მის ორივე მხარეს თითო სწორკუთხა ნიშია. ჩრდილოეთ ნიშის ზემოთ, კედლის სისქეში მცირე სამალავია, რომელიც საკურთხეველთან დაკავშირებულია სწორკუთხა ხვრელობით. აფსიდის სარკმლის ძირის დონემდე გამოყოფილია განსხვავებული წყობით ნაგები ზოლი. კონქი და კამარა (ნაშთები შემორჩენილია ჩრდილოეთ კედელთან) სხმული ყოფილა. დარბაზის გრძივ კედლებზე წყვილი ორსაფეხურიანი პილასტრია. ზედა საფეხურის იმპოსტს კამარის საბჯენი თაღი ეყრდნობა, ხოლო ქვედას - კედლის დეკორატიული თაღები. ეკლესიის კედლები დასრულებული იყო ლავგარდნით, რომლის პროფილი შედგენილია თაროს, ოდნავ შეზნექილი პირისა და ლილვისაგან. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 393-394.
ჯო სატრიანი

ჯო „სატჩი“ სატრიანი (დ. 15 ივლისი,1956, ვესტბერი, ნიუ-იორკი) — ამერიკელი გიტარისტი, კომპოზიტორი, პროდიუსერი, სიმღერების ავტორი და გიტარის მასწავლებელი. აქვს გამოცემული სოლო-ალბომები და ცნობილია სხვადასხვა მუსიკოსთან თანამშრომლობით. მათ შორის არიან მისი ყოფილი მოსწავლეები — სტივ ვაი, კირკ ჰემეტი, კევინ კედოგენი და სხვები. მთავარი სტატია: ჯო სატრიანის დისკოგრაფია. Not of This Earth (1986) Surfing with the Alien (1987) Flying in a Blue Dream (1989) The Extremist (1992) Time Machine (1993) Joe Satriani (1995) Crystal Planet (1998) Engines of Creation (2000) Strange Beautiful Music (2002) Is There Love in Space? (2004) Super Colossal (2006) Professor Satchafunkilus and the Musterion of Rock (2008) Black Swans and Wormhole Wizards (2010) Unstoppable Momentum (2013) Shockwave Supernova (2015) What Happens Next (2018) Shapeshifting (2020) ვიკისაწყობში არის გვერდი თემაზე: ჯო სატრიანი ოფიციალური საიტი ↑ Prato, Greg. "Joe Satriani - Music Biography, Credits and Discography". AllMusic. Rovi Corporation. Retrieved 2013-01-01.
წყალქვეშა მთა

წყალქვეშა მთა — ზღვის ფსკერიდან აზიდული იზოლირებული მთა, რომელიც ვერ აღწევს ზღვის დონეს და შესაბამისად არ წარმოქმნის კუნძულს. როგორც წესი ვულკანური წარმოშობისაა. აქვს მკვეთრად გამოყოფილი მწვერვალი და ციცაბო ფერდობები. კონუსური ან გუმბათისებრი მოყვანილობისაა. ოკეანის საგებიდან აზიდულია 1000-4000 მ-მდე. მსოფლიო ოკეანეში არსებობს დაახლოებით 20 ათასი წყალქვეშა მთა. დამახასიათებელია ფორმისა და ზომების სხვადასხვაგვარობა. უკანასკნელ წლებში რამდენიმე აქტიურ წყალქვეშა მთას მიაგნეს ჰავაის კუნძულებთან. ჰორიზონტულ კვეთში წყალქვეშა მთების ფორმა მეტწილად ელიფსურია ან უბრალოდ წაგრძელებული. წყალქვეშა მთებიდან აზიდული ქანების ნიმუშები ძირითადად შედგება მიკროკრისტალური ან მინისებური ოკეანური ბაზალტისაგან. წყალქვეშა მთების მწვერვალი და ფერდობები როგორც წესი, დაფარულია ზღვიური დანალექების ფენით. 1970-იანი წლების ბოლოს წყნარი ოკეანის რუკაზე გამოსახული იყო 10 ათასზე მეტი წყალქვეშა ობიექტი. პრაქტიკულად თითოეული ოკეანოგრაფიული ექსპედიცია პოულობს ახალ წყალქვეშა მთებს. წყალქვეშა მოქმედი ვულკანებიდან აღსანიშნავია ლოიჰი ჰავაის კუნძულებთან. წყალქვეშა მთა საფრთხეს უქმნის გემების უსაფრთხო ნაოსნობას. წყალქვეშა მთა — სტატია ენციკლოპედია ბრიტანიკიდან (ინგლისური)
გულიელმო V მოხუცი

გულიელმო V მოხუცი (იტალ. Guglielmo il Vecchio; დ. 1115 — გ. 1191, ტვიროსი) — მონფერატის მარკიზი 1136 წლიდან მის გარდაცვლაბამდე 1191 წლამდე. მეტსახელი მოხუცი მიიღო იმის გამო, რომ დიდი ხნის განმავლობაში მართავდა თავის სამარკიზოს. ალერამიჩების ერთ-ერთი მნიშვნელოვანი წარმომადგენელი ჩრდილოეთ იტალიაში. გულიელმო იყო რანიერ I-სა და მისი ცოლის გიზელას ერთადერთი შვილი. გულიელმომ მონაწილეობა მიიღო მეორე ჯვაროსნული ლაშქრობაში. 1147 წელს მონაწილეობდა დამასკოს ალყაში, თუმცა წარმატებას ვერ მიაღწია და დაბრუნდა თესალონიკში. ლაშქრობის პერიოდში დაუმეგობრდა ბიზანტიის იმპერატორ მანუელ I კომნენოსს. Hamilton, Bernard. The Leper King and His Heirs: Baldwin IV and the Crusader Kingdom of Jerusalem. Oxford; New York: Cambridge University Press, 2000. Usseglio, Leopoldo. I Marchesi di Monferrato in Italia ed in Oriente durante i secoli XII e XIII. Casale Monferrato: Tip. Miglietta, 1926.
აღმოსავლეთი კალიმანტანი

აღმოსავლეთი კალიმანტანი (ინდონ. Kaltim) — პროვინცია ინდონეზიაში. მოიცავს კუნძულ ბორნეოს აღმოსავლეთ ნაწილს. ფართობი 245 238 კმ²–ს შეადგენს, მოსახლეობა კი დაახლოებით 3 მილიონ ადამიანს. წარმოადგენს მეორე ყველაზე მეჩხრად დასახლებულ პროვინციას ბორნეოზე. ესაზღვრება დასავლეთ და აღმოსავლეთ სულავესის პროვინციებს, უკიდურესი ჩრდილოეთი ნაწილი კი მალაიზიას. დედაქალაქია სამარინდა. აღმოსავლეთ კალიმანტანის ფართო სანაპირო ზოლი გადის სულავესის ზღვაზე, მაკასარის სრუტეზე, გამოირჩევა თვალწარმტაცი პლაჟებით. ეკონომიკის ძირითადი მიმართულებებია ნავთობისა და გაზის მოპოვება, ოქრო, ხე–ტყე. ინდონეზიის პროვინციები WWF Heart of Borneo conservation initiative - Information about the Heart of Borneo - 220,000 km² of upland montane tropical rainforest, where endangered species such as the orang-utan, rhinoceros and pygmy elephant cling for survival. [1] website Samboja Lestari lodge, one of Borneo Orangutan Survival Foundation's reforestation and orangutan rehabilitation projects. ↑ 1.00 1.01 1.02 1.03 1.04 1.05 1.06 1.07 1.08 1.09 East Kalimantan Province Administrative Division Data and Code 2015 <a href="https://wikidata.org/wiki/Track:Q23899297"></a> ↑ 2.00 2.01 2.02 2.03 2.04 2.05 2.06 2.07 2.08 2.09 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ Central Bureau of Statistics: Census 2010, retrieved 17 January 2011 (ინდონეზიური)
აღმოსავლეთი მცირე ზონდის კუნძულები

აღმოსავლეთი მცირე ზონდის კუნძულები (ინდონ. Nusa Tenggara Timur) — პროვინცია ინდონეზიაში, მცირე ზონდის კუნძულების აღმოსავლეთ ნაწილში, მოიცავს დასავლეთ ტიმორსაც. დედაქალაქია დასავლეთ ტიმორზე მდებარე კუპანგი. იგი ერთადერთი პროვინციაა მთელს ინდონეზიაში, სადაც დომინანტი რელიგია კათოლიციზმია. პროვინცია მოიცავს 566 კუნძულს, თუმცა მთავარი სამი კუნძულია: ფლორესი, სუმბა და დასავლეთი ტიმორი — კუნძულ ტიმორის დასავლეთი ნაწილი; მისი აღმოსავლეთ ნაწილი დამოუკიდებელ სახელმწიფო აღმოსავლეთ ტიმორს წარმოადგენს. უმაღლესი წერტილია მუტისის მთა (2427 მ). 2010 წლის მონაცემებით, პროვინციის მოსახლეობა 4 683 800 ადამიანს შეადგენს. ინდონეზიის პროვინციები ოფიციალური ვებ-გვერდი დაარქივებული 2012-12-27 საიტზე Wayback Machine. Official site of the ოფიციალური ტურისტული ვებ-გვერდი ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 East Nusa Tenggara Administrative Division Data and Code 2015 <a href="https://wikidata.org/wiki/Track:Q23895096"></a> ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ Central Bureau of Statistics: Census 2010 დაარქივებული 2012-02-01 საიტზე Wayback Machine. , retrieved 17 January 2011 (ინდონეზიური) ↑ The Meto People on Mutis Mountain. Travel Destination Indonesia. დაარქივებულია ორიგინალიდან — 7 ივლისი 2011. ციტირების თარიღი: 3 July 2010.
სალარიანი საყდარი

სალარიანი საყდარი — ეკლესია ქარელის მუნიციპალიტეტის სოფელ არადეთში. მდებარეობს სოფლის სამხრეთ-აღმოსავლეთით ერთ კილომეტრზე, მდინარე ფრონეს ნაპირზე. თარიღდება გვიანდელი ფეოდალური ხანით. ეკლესიის აღმოსავლეთ კედელი აღმართულია კლდეზე დაშენებულ კირხსნარით დაბეტონებულ მაღალ სუბსტრუქციაზე, რომლის წყობა განსხვავდება ნაგებობის ძირითადი კორპუსის კედლების წყობისაგან. ეკლესია დარბაზულია (6 X 4,5 მ), ნაგებია ნატეხი და რიყის ქვით. შესასვლელი სამხრეთიდანაა. საკურთხეველი სწორკუთხაა. დასავლეთ კედელში ვიწრო სწორკუთხა სარკმელია, რომელსაც გარედან თლილი ქვის საპირე აქვს. ინტერიერის კედლები კირხსნარითაა მოსწორებული და შელესილი. ფასადები მხოლოდ კირხსნარითაა მოსწორებული. ეკლესიის ირგვლივ ნასოფლარებია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 356.
გორონტალო

გორონტალო (ინდონ. Provinsi Gorontalo) — პროვინცია ინდონეზიაში. მდებარეობს კუნძულ სულავესის ჩრდილოეთ ნაწილში. შეიქმნა 2000 წელს, მას შემდეგ, რაც გამოეყო ჩრდილოეთ სულავესის პროვინციას. დედაქალაქია იმავე სახელწოდების მქონე გორონტალო. 2010 წლის მონაცემებით, პროვინციის მოსახლეობა 1 038 590 ადამიანს შეადგენს. ინდონეზიის პროვინციები (ინდონეზიური) ოფიციალური ვებ-გვერდი დაარქივებული 2011-02-24 საიტზე Wayback Machine. ↑ 1.0 1.1 1.2 1.3 1.4 1.5 Gorontalo Province Administrative Division Data and Code 2015 <a href="https://wikidata.org/wiki/Track:Q23899303"></a> ↑ 2.0 2.1 2.2 2.3 2.4 2.5 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ Central Bureau of Statistics: Census 2010 დაარქივებული 2010-11-13 საიტზე Wayback Machine. , retrieved 17 January 2011 (ინდონეზიური) ↑ Government of Indonesia. (22 December 2000) Establishment of Gorontalo Province. Indonesia Ministry of Law and Justice - www.legalitas.org. ციტირების თარიღი: 2007-08-27.
არადეთის წმინდა გიორგის ეკლესია

არადეთის წმინდა გიორგის ეკლესია — ეკლესია ქარელის მუნიციპალიტეტი სოფელ არადეთში. მდებარეობს სოფლის განაპირას, ჩრდილოეთით, სასაფლაოზე. სტილისტური ნიშნებით თარიღდება VIII-IX საუკუნეებით. 1970-იანი წლების ბოლოს ნაგებობა მთლიანად იქნა აღდგენილი. ეკლესია დარბაზულია (8,5 X 5,5 მ), ნაგებია მოყვითალო ფერის ნატეხი ქვით. ეკლესიისათვის მოგვიანებით სამხრეთით და დასავლეთით მიუშენებიათ გარშემოსავლელი, ხოლო აღმოსავლეთ კედლის ჩრდილოეთ კუთხეში ოთხკუთხა სათავსი (სამკვეთლო), რომლის აღმოსავლეთის კედელში ერთი მცირე სარკმელია. ეკლესიას ნატეხი ქვის ფილით გადახურული სამი შესასვლელი აქვს: სამხრეთით, დასავლეთითა და ჩრდილოეთით. ნახევარწრიულ აფსიდში ერთი სარკმელი და ორი მცირე ზომის ოთხკუთხა ნიშია. აფსიდის იატაკი რამდენიმე საფეხურითაა ამაღლებული. დასავლეთით ერთი სარკმელია, სამხრეთით — ორი. დარბაზის გრძივი კედლები დანაწევრებულია წყვილი ორსაფეხურიანი პილასტრით. პილასტრების შუა საფეხურს ნახევარწრიული კამარის საბჯენი თაღი ეყრდნობა, ხოლო გვერდით საფეხურს — კედლის დეკორატიული თაღები. ყოველ თაღში კიდევ ჩაწერილია კონსოლზე დაყრდნობილი ორმაგი ნახევარწრიული დეკორატიული თაღედი. შემორჩენილია გვიანდელი მოხატულობის კვალი. არადეთის წმინდა გიორგის ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 356-357. ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2019-07-01. ციტირების თარიღი: 2020-01-29.
თეთრულა

თეთრულა (ლათ. Alburnus alburnus) — თევზი კობრისებრთა ოჯახისა. პელაგური, ქარავნული თევზია. სხეულის სიგრძე 20 სმ აღწევს. წონა 60 გ. გავრცელებულია აზოვის, ბალტიისა და შავი ზღვების აუზის მდინარეებში, აგრეთვე კასპიის ზღვის ჩრდილოეთი ნაწილის მდინარეებსა და თეთრის ზღვის სანაპიროზე. უპირატესობას ანიჭებს მდოვრე წყალს. დიდი რაოდენობითაა წყალსაცავებში. საქართველოში გვხვდება რიონში, ტეხურში, ენგურში, ჭურიაში და სხვა. სქესობრივ სიმწიფეს აღწევს 3 წლისა. მრავლდება მაისიდან ივლისის შუა რიცხვებამდე. იკვებება პლანქტონითა და წყალმცენარეებით. სარეწაო ობიექტია. საქართველოს წყლებში რაოდენობის სიმცირის გამო სარეწაო მნიშვნელობა არ აქვს. თეთრულა — სტატია დიდი საბჭოთა ენციკლოპედიიდან (რუსული) თეთრულა — Alburnus alburnus (ინგლისური)